Kassari (reisi-kaubalaev)
Kassari oli Eesti reisi-kaubalaev, mille uputas Nõukogude allveelaev Štš-323 10. detsembril 1939 kahuritulega, pannes toime sõjakuriteo. Kassari oli teine Teises maailmasõjas hukkunud Eesti laev (esimene oli vaid nädal varem Põhjamerel uputatud aurik Agu, millest jõudis kodumaale teave ilmselt pisut hiljem, ja kolmas oli aurik Mina Põhjamerel mõned päevad hiljem) ja esimene Läänemeres ehk lähimeres hukkunud Eesti laev. Algne nimi oli Ebba Munck.